CELEX: C2004/217/22
Language: da
Date: 2004-08-28 00:00:00
Title: Sag C-247/04: Anmodning om præjudiciel afgørelse forelagt ved dom afsagt den 28. maj 2004 af College van Beroep voor het bedrijfsleven i sagen Transport Maatschappij Traffic B.V. mod Staatssecretaris van Economische Zaken

28.8.2004   
            
            
               DA
            
            
               Den Europæiske Unions Tidende
            
            
               C 217/12
            
         Anmodning om præjudiciel afgørelse forelagt ved dom afsagt den 28. maj 2004 af College van Beroep voor het bedrijfsleven i sagen Transport Maatschappij Traffic B.V. mod Staatssecretaris van Economische Zaken
   (Sag C-247/04)
   (2004/C 217/22)
   Ved dom afsagt den 28. maj 2004, indgået til Domstolens Justitskontor den 11. juni 2004, har College van Beroep voor het bedrijfsleven i sagen Transport Maatschappij Traffic B.V. mod Staatssecretaris van Economische Zaken forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal begrebet »skyldigt efter lovgivningen« i EF-toldkodeksens artikel 236 (1) fortolkes således, at der dermed udelukkende sigtes til spørgsmålet, om betingelserne for toldskyldens opståen som fastsat i EF-toldkodeksens afsnit VII, kapitel 2, er opfyldt, eller er der kun tale om, at det pågældende beløb er skyldigt efter lovgivningen, såfremt der ikke, heller ikke i henhold til de gældende nationale bestemmelser som omhandlet i EF-toldkodeksens artikel 4, nr. 23, kan anføres nogen grund til, at meddelelsen om, at afgifterne er skyldige, kan anfægtes.
   
      (1)  EFT L 302 af 13.10.1992, s. 1.